Sziasztok! Kegyelem és békesség nektek Jézus hatalmas nevében!
A gyönyörű, észak-walesi Aber vízesés mellől köszöntelek benneteket!
Szeretettel köszöntelek titeket itt a God's Heart TV-n, 'A Hit Természetes' újabb epizódjában.
Ma egy olyan dologról szeretnék beszélni, ami mélyen beleette magát
a napi kapcsolataink szöveteibe és szálaiba.
Egy olyan vírushoz tudnám hasonlítani, amire senki sem teljesen immunis.
Valójában az ördög egyik leghatékonyabb eszközéről,
az egyik leggyakoribb csapdájáról van szó.
A sérelemről beszélek. Igen, a sérelemről.
Mindegy mennyire összetett vagy egyszerű,
a sértődésre kínálkozó lehetőségek száma olyan végtelen, mint a kapcsolatoké.
Más szóval - ebben a világban képtelenség elkerülni, hogy sérelem érjen.
Nem az a kérdés, hogy ki vagy hogy mikor sért meg,
és nem is az, hogy honnan érkezik a sértés.
A kérdés az, hogy hogyan reagálunk, amikor megsértenek?
Isten népe, tegyük fel magunknak a kérdést:
Hogy reagálunk, ha megsértenek?
Hogy reagálunk, amikor valaki megbánt vagy megsért minket?
Sok esetben a válaszunk teszi lehetővé, hogy a neheztelés gyökeret verjen bennünk.
Ez veszélyes dolog.
Ha a neheztelés gyökeret ver a szívünkben,
akkor - ha nem vigyázunk -, lerángat, lecsal minket a keserűség,
az irigység, a féltékenység, a rosszindulat, a harag és a veszekedés útjára.
Ez pedig veszélyes. A neheztelés veszélyes a szellemi életünkre nézve.
Nem az a lényeg, hogy mennyire súlyos a sértés
vagy hogy jogosnak érezzük-e, hogy megsértődjünk.
A lényeg az, hogy a neheztelés halálos.
Mindegy, hogy mit tettek velünk vagy mit mondtak ránk, a neheztelés halálos,
ezért meg kell őrizni tőle a szívünket.
Isten népe, meg kell őrizni a szívünket!
Ha megsértenek, általában fájdalmat érzünk és azt okoljuk, aki megsértett.
Mivel úgy érezzük, hogy megsértette a jogainkat,
a sebzett szívünk könnyen azt hiszi, hogy jogunk van neheztelni.
Ezért kiállunk a haragunk és a keserűségünk mellett, hogy ezzel igazoljuk a megbocsátani nem akarásunkat.
Azonban, ha jobban megnézzük,
ennek az álláspontnak az alapja testi, nem szellemi.
Ez természeti, nem szellemi törvény.
Keresztény emberként az alapelvünk ez:
Akár igazunk van, akár nincs,
nincs jogunk neheztelni.
Ez a normánk; ez az alapelvünk.
Ha a jogainkat követeljük, máris hibáztunk.
"De nem ismeritek az én esetemet! Nem vagytok tisztában a körülményekkel!"
Nézzétek, mindegy, hogy milyen érvekkel próbáljuk meggyőzni magunkat
arról, hogy jogosan neheztelünk,
ez Isten szabályain nem változtat.
A neheztelést nem tudjuk megindokolni.
A neheztelésre nincs indok. Pont.
Az emberek talán úgy látják, hogy igazunk van.
Mi magunk is láthatjuk, sőt érezhetjük úgy,
Isten előtt azonban -
aki a sorsunk Tulajdonosa, aki a szíveket a kezében tartja -
nincs jogunk neheztelni.
Semmi 'ha', semmi 'de'.
Keresztényként nincs jogunk neheztelni. Pont.
Ér majd sérelem. Igen - elkerülhetetlen.
De nem szabad táplálnunk a sérelmet a szívünkben.
Nem szabad helyet adnunk neki a szívünkben.
Nézzétek, sértve érezni magunkat normális dolog.
Azonban táplálni a sértettséget, bűn.
A sérelem táplálásával, megszomorítjuk a Szent Szellemet.
Ha a nehezteléshez való jogunkkal törődünk,
az énközpontú kárigényünkkel,
azzal Isten és Isten Igéjének a tekintélye
fölé helyezzük magunkat.
És ha az ördög elhiteti velünk, hogy jogunk van megbántódni,
akkor önkezűleg láncoljuk meg magunkat.
Ami pedig még veszélyesebbé teszi az egészet, hogy észre sem vesszük, hogy csapdába estünk.
Könnyen az énközpontúság és az önkéntes
elszigetelődés ördögi körébe kerülhetünk.
Mivel ez a következménye annak, ha sértett szívvel élünk.
Ha sértettséget őrzünk a szívünkben, akkor mindent azon szűrünk keresztül.
Ha ma eljönnétek, hogy megnézzétek ezt a csodás vízesést, még ezt is
a sértettség szemüvegén át néznétek.
Azon keresztül beszéltek, esztek, nevettek.
Imádkozni is azon keresztül imádkoztok,
ezért sokszor a gyengeségeitek helyett az ellenség ellen imádkoztok.
A neheztelés szemüvegén keresztül alszotok, ezért vannak rémálmaitok.
Azon keresztül teremtetek kapcsolatot,
ezért magyaráztok bele dolgokat az emberek
cselekedeteibe vagy tétlenségébe.
Manapság rengeteg képzeletbeli háborút vívunk az elménkben
olyan dolgok miatt, amelyek valójában nem is léteznek.
A beszűkült látásunk és a helytelen előítéleteink miatt
félremagyarázzuk az emberek cselekedeteit és rosszul ítéljük meg a szándékaikat.
Könnyedén racionalizáljuk a saját tetteinket, miközben meg- és elítélünk másokat.
Olyan mércéhez mérünk másokat, amelyet mi magunk sem ütünk meg,
az elrugaszkodott elvárások pedig egészségtelen kapcsolatokhoz vezetnek,
amelyeknek az alapja testi, nem szellemi.
Az ilyen kapcsolatok pedig már azelőtt kudarcra vannak ítélve, hogy elkezdődnének.
És ez a körforgás - a sérelem, a fájdalom
és a bűn körforgása - nem áll meg.
Isten népe, ennek véget kell vetni!
Vissza kell térnünk a kereszthez - Krisztus keresztjéhez!
Ne feledjük mit mondott Jézus a kereszten! "Atyám, bocsáss meg nekik!"
Ez Isten mércéje; keresztényként ez a mi mércénk.
"Atyám, bocsáss meg nekik!"
Ez a mérce nem hagy helyet a neheztelésnek.
Krisztus keresztje nem hagy helyet a neheztelésnek.
Nem jogosít fel a neheztelésre.
Mert végeredményben mindnyájunknak óriási szükségünk van az Isteni megbocsátásra,
és ahogy a Biblia a Jakab 2:10-11-ben írja:
csak Isten képes meghatározni, hogy két bűn közül melyik a nagyobb.
Amint a mai üzenet végéhez közeledek,
hadd emlékeztesselek titeket a könyörtelen szolgáról szóló példázatra a Máté 18-ban!
Arra szeretnélek bátorítani, hogy az üzenet után olvassátok el ezt a példázatot!
Miközben olvassátok, tegyétek fel magatoknak a kérdést:
miért tagadná meg bárki a másiktól
azt az ajándékot, amit ingyen kapott Istentől?
A szívünkben állandó harc dúl a test és a szellem között.
Azonban ne feledjük - ha sértettséget táplálunk a szívünkben,
akkor alávetjük magunkat a testnek.
Jusson eszünkbe a Róma 8:6-8!
Arról szól, hogy akik testi módon élnek, nem lehetnek kedvesek Istennek.
Ezért álljunk ma ellen az ördögnek és utasítsuk el a neheztelést!
Álljunk ellen ma az ördögnek az által, hogy nem sértődünk meg! Hogyan?
Hogy úgy tekintünk mindarra, amit velünk tesznek, mintha az Atyával tennék.
Ha sértegetnek, az Atyát sértegetik.
Ha bántalmaznak, az Atyát bántják.
Ha hazudnak ellenem, az Atya ellen hazudnak,
mert egyedül nincs erőm.
A szívemben nincs hely a neheztelésnek,
mert tudom, hogy nincs jogom neheztelni.
TB Joshua Próféta szavaival:
"Nincs olyan dolog, amit ne tudnék elnézni Jézus kedvéért!"
Példabeszédek 19:11
Most pedig, Isten népe, imádkozzunk együtt!
Kezdd el kiszabadítani magad
az által, hogy megbocsátasz azoknak, akik valamilyen módon megbántottak.
A Jézus Krisztus nevében lévő hatalom által
most rögtön szabadulj ki a neheztelés szorításából!
Most rögtön szabadulj ki a fájdalom fogságából!
Szabadulj ki!
Szabadulj ki, Jézus Krisztus hatalmas nevében!
Most szabadnak nyilvánítom az érzéseidet a sértettségtől!
Légy szabad, Jézus Krisztus hatalmas nevében!
A sértettség láncai a szellemedben - most rögtön oldódjanak el!
A keserűség láncai a szellemedben - most rögtön oldódjanak el!
A harag láncai a szellemedben - oldódjanak el!
Jézus Krisztus hatalmas nevében!
Bármilyen láncot használt sátán, hogy hozzád - a családodhoz, a tevékenységedhez,
a házasságodhoz, a pénzügyeidhez - kösse magát,
kimondom, hogy most rögtön törjön meg!
Törjön meg Jézus Krisztus hatalmas nevében!
Ámen!
Látom, hogy ezek a láncok most eloldódnak!
Hallom, hogy a láncok lehullanak Jézus Krisztus nevében!
Most pedig kezdj el hálát adni Istennek a szabadságodért,
mert ha Isten Fia megszabadít, akkor valóban szabad vagy!
Köszönjük Jézus Krisztus!